বাহুবল প্রতিনিধি ॥ নবীগঞ্জ-বাহুবল আসনের এমপি এম এ মুনিম চৌধুরী বাবু বলেছেন- অনেক সীমাবদ্ধতার মধ্যদিয়েও আমি নবীগঞ্জ-বাহুবল উপজেলাকে একটি আধুনিক মডেল থানা হিসেবে গড়ে তুলতে চাই। বিগত সংসদ সদস্যের আমলে প্রচুর টিআর, কাবিখা এসেছিল। কিন্তু আমার আমলের সবগুলো টিআর কাবিখার সঠিক ব্যবহার করতে চাই। আমার দলের নেতা পল্লী বন্ধু এরশাদ ৬৮ হাজার মানুষের কল্যাণে নিজের জীবনকে বিলিয়ে দেয়ার কাজে নিয়োজিত রয়েছেন। আমিও মানুষের সেবায় জীবনের শেষ প্রান্ত পর্যন্ত থাকতে চাই। তিনি গতকাল বিকালে বাহুবল উপজেলার ফয়জাবাদ উচ্চ বিদ্যালয়ের বার্ষিক ক্রীড়া প্রতিযোগিতা ও পুরস্কার বিতরণী অনুষ্ঠানে প্রধান অতিথির বক্তব্যে এসব কথা বলেন। বিদ্যালয়ের ম্যানেজিং কমিটির সভাপতি হারুনের সভাপতিত্বে অনুষ্ঠিত সভায় বিশেষ অতিথি ছিলেন উপজেলা নির্বাহী কর্মকর্তা মোহাম্মদ নাজমুল হক, কৃষি অফিসার ...